Citește Horoscop săptămânal Scorpion. Previziuni pentru perioada 11 – 17 mai 2024, realizat de Urania în exclusivitate pentru Libertatea. Află ultimele previziuni astrale pentru nativii din zodia Scorpion și urmarește video Uranissima.
Horoscop săptămânal Scorpion – 11 – 17 mai 2024
În prima parte a zilei de 11 mai, informații sporadice care suscită interesul câte unui nativ care se confruntă cu o problemă financiară și a cărei rezolvare se tot amână iar respectiva știre pare să-i ofere o soluție.
Între 11 mai, după ora 06:13′, și 13 mai, la prânz, cei care au peste cincizeci de ani vor trece printr-o etapă în care vor simți nevoia să-și analizeze o serie de idei, convingeri, interese sau atașamente politice, ideologice, culturale sau morale și să vadă în ce măsură pot renunța la unele sau se pot adapta la cadența și direcția noilor mode și viziuni.
Mulți, probabil, că vor opune rezistență și nu vor dori să îmbrățișeze cu orice preț idei și premize „revoluționare” de viață. Meditație responsabilă, profundă pe teme majore de viață personală și profesională și în cazul celor mai tineri. Între 13 mai, după ora 13:36′, și începutul zilei de 16 mai, activism ideologic sau politic, prezență la manifestări oficiale, nevoie de a ține sub control o situație profesională sau socială ce îi revine, ca atribuție, prin specificul.
Pe 15 mai, Mercur va intra în zodia Taurului și, până pe 3 iunie, va contribui la reluarea dialogurilor în plan partenerial. Mercur, alături de Soare, Uranus și cei doi Benefici (Venus și Jupiter), va fi un aliat al Scorpionilor în negocieri, consfătuiri, susținere a unor pretenții sau clauze contractuale, abordări juridice, strategii financiare.
Nota generală nu va fi de conflict ci, dimpotrivă, de dorință a ambelor părți de a ajunge la o înțelegere fără artificii doar că inițiativa o vor avea partenerii. Între 16 mai, după ora 00:33′, și 17 mai, relațiile personale vor fi marcate de reticență. Scorpionii vor fi mai puțin dispuși să-și deschidă inima prietenilor de al căror caracter sau de a căror condiție umană nu sunt siguri ba, dacă ceva îi va deranja la aceia, îi vor pune la punct fără teama că ar putea strica relația.